OverOslo

OverOslo er en musikkfestival med pop, rock, hiphop og elektronika som arrangeres på Grefsenkollen i Oslo i juni hvert år. Festivalen ble arrangert første gang i 2011, og har gradvis vokst til å bli en av Oslos og landets største musikkfestivaler, med mer enn 26 000 besøkende.

Historikk
OverOslo-festivalen arrangeres av Scene Grefsenkollen AS, som ble dannet i 2009 av gründerne Lars Petter Fosdahl og Thorkild Gundersen, i samarbeid med Grefsenkollen Drift AS. Scene Grefsenkollen arrangerte sine første konserter i Festsalen på Grefsenkollen Restaurant i Oslo høsten 2009. Den offisielle åpningen av konserttilbudet fant sted 16. september 2009. Olav Viksmo-Slettan var konferansier, og blant artistene som spilte var Ila Auto, Knut Reiersrud og Ingrid Olava. Bugge Wesseltoft klippet snoren og erklærte konserttilbudet på Grefsenkollen for offisielt åpnet.

Utover høsten 2009 og vinteren 2010 arrangerte Scene Grefsenkollen flere intimkonserter i Festsalen på Grefsenkollen. Jan Eggum var den aller første. Salen rommer bare 130 tilskuere, og blir alltid raskt utsolgt. I årene som fulgte arrangerte Scene GK mer enn 70 intimkonserter i Festsalen, med navn som Odd Nordstoga, Jonas Fjeld, Ole Paus, Jarle Bernhoft, Susanne Sundfør, Minor Majority, Jo Nesbø, Bugge Wesseltoft og mange flere.

Sommeren 2010 arrangerte Scene Grefsenkollen utekonserter for første gang, under navnet «Sommerkonserter på Grefsenkollen» En liten scene oppe på platået foran restauranten ga plass til 500 tilskuere, som fikk servert artister som Lars Lillo Stenberg, Silje Nergård, Ingrid Bjørnov, Bugge Wesseltoft, Nils Petter Molvær og Penthouse Playboys. Konsertserien ga mersmak, og i 2011 besluttet ledelsen å flytte scenen ned i amfiet foran restauranten. Publikum kunne nå sitte i lia og se utover hele Oslo – samtidig som de var på konsert. Svenske Bo Kaspers Orkester ble booket som det store trekkplasteret, og festivalen fikk sitt navn; OverOslo. Åpenbart av hvilken grunn.

I 2011 var OverOslo først og fremst et lokalt fenomen, det vil si området Grefsen, Kjelsås, Årvoll. Men med bookinger som Jarle Bernhoft og Maria Mena i 2012 vokste oppmerksomheten rundt festivalen i hele byen. Dette bare fortsatte i 2013, da Kaizers Orchestra gjorde en sagnomsust konsert, midt under tropestormen «Geir». Publikum også tok turen fra omkringliggende områder som Asker/Bærum, Romerike og Follo.

Festivalen har en kapasitet på 6500 gjester, og har ikke mulighet til vokse mer i antall publikummere per dag. Med et begrenset antall billetter blir festivalen ofte utsolgt på kort tid.

Pandemien satte en stopper for festivalen både i 2020 og 2021, men OverOslo var tilbake med fullstyrke i 2022, utvidet med to ekstra spilledager. 2022 så også en nyvinning i Humor OverOslo, en dag full av norske stand-up-artister som trakk 3500 publikummere til Grefsenkollen. Også nytt av året i 2022 var utvidelsen til tre scener, med den såkalte "Bakgårdsscenen" som populær tilvekst.

Artistene

2011
 Tirsdag 14. juni: Bjørn Eidsvåg, Thomas Dybdahl
 Onsdag 15. juni: deLillos, Ingrid Olava
 Torsdag 16. juni: Bo Kaspers Orkester, Unni Wilhelmsen
 Fredag 17. juni: Penthouse Playboys, Ila Auto

2012
 Onsdag 20. juni: Jarle Bernhoft, Maria Mena
 Torsdag 21. juni: Melissa Horn, Anne Grete Preus, Minor Majority
 Fredag 22. juni: Jahn Teigen, Penthouse Playboys, Trang Fødsel
 Lørdag 23. juni: DumDum Boys, John Olav Nilsen & Gjengen, Stein Torleif Bjella

2013
 Fredag 14. juni: Postgirobygget, Halvdan Sivertsen, Penthouse Playboys, Pat Sharp
 Onsdag 19 juni: Susanne Sundfør, Kings of Convenience, Sondre Lerche, Røyksopp (DJ-set), Intertwine
 Torsdag 20. juni: Bo Kaspers Orkester, Vamp, D’Sound, Røst
 Fredag 21. juni: Kaizers Orchestra, Katzenjammer, Lemaitre, Siri Nilsen
 Lørdag 22. juni: Ulf Lundell, Åge & Sambandet, Jan Eggum, Valentourettes, Line Stockland Røthing

2014
 Onsdag 18.juni:  Sivert Høyem – Melissa Horn – Hellbillies – Monica Heldal – Fay Wildhagen
 Torsdag 19. juni: Roger Hodgson from Supertramp – Di Derre – Silya & The Sailors – Ester Adele
 Fredag 20. juni: Morten Harket – Jarle Bernhoft – Odd Nordstoga – Stian Føyen
 Lørdag 21. juni: Klovner i Kamp – Bigbang – Maria Mena – deLillos – Egil Hegerberg & Lars Lønning – Jerry Folk

2015
 Onsdag 17 juni: Lars Winnerbäck – First Aid Kit – Jonas Alaska – Aurora
 Torsdag 18 juni: Kim Larsen – Bo Kaspers Orkester – 10cc – Hanne Boel
 Fredag 19 juni:  CC Cowboys – Morten Abel – Briskeby – Violet Road – Mannskoret – Tammy Tambourine
 Lørdag 20 juni: Onkl P & De Fjerne Slektningene – Timbuktu – Oslo Ess – Katzenjammer – Gabrielle – Ravi - Valkyrien Allstars – Frank Znort Quartet - Lindström

2016
 Tirsdag 21.juni: Tom Jones – Bjørn Eidsvåg – Di Derre – Ingebjørg Bratland
 Onsdag 22.juni:  Susanne Sundfør – Thomas Dybdahl – Lillebjørn Nilsen – Minor Majority – Daniel Kvammen – Marit Larsen - KitFai  
 Torsdag 23. juni: Tom Jones – Chris de Burgh – Silya & The Sailors – Mezzoforte – Ila Auto – Klondyke  
 Fredag 24. juni: Travis – Earth Wind & Fire Experience ft. Al McKay Allstars – Bertine Zetlitz – Hovedøen Social Club – Ole Børud – Kari Bremnes - Tomin 
 Lørdag 25. juni: Karpe Diem – Lars Vaular – Astrid S – Ralph Myerz and the Jack Herren Band – Hurra Torpedo – Eva & The Heartmaker – Bendik

2017
 Onsdag 21. juni: Highasakite - Aurora - Greni - Sondre Lerche - Kristian Kristensen - Miriam Bryant - Jo Sverre (Sande)
 Torsdag 22. juni: Åge & Sambandet - Kool & the Gang - Björn Again - Bo Kaspers Orkester - Susanne Vega - Tre små kinesere - Kewsta
 Fredag 23. juni: Sivert Høyem - Janove - The Waterboys - Real Ones - Ida Maria - Fay Wildhagen - Charlotte & Thieves 
 Lørdag 24. juni: Röyksopp - Multicyde - Sondre Justad - No. 4 - Ary - Honningbarna - Himmelhøyt

2018
 Onsdag 20. juni: Sigrid (artist) - Gåte (band) - Veronica Maggio - Eva Weel Skram - ISÁK - Rag’n’Bone Man - Stein Torleif Bjella - Bosses Bongoband
 Torsdag 21. juni: Roger Hodgson(Supertramp) - Morten Abel - Marit Larsen - Vamp - Vazelina Bilopphøggers - Adam Douglas - Sivert Sivertsen - Bosses Bongoband  
 Fredag 22. juni: Dumdum Boys - RAGA ROCKERS - Violet Road - Bare Egil Band - Sol Heilo - The Cocktail Slippers - Rabagast 
 Lørdag 23. juli: Stargate (produksjonsteam) - Ylvis - Gabrielle - Bernhoft - Daniel Kvammen - Sebastian Zalo - Fagernes Yacht Club - Sugarhill Gang - JODDSKI - GURLS

2019
 Onsdag 19. juni: Sondre Justad - Laleh - Thomas Dybdahl - No. 4 - Kristian Kristensen - Lewis Capaldi - Fieh
 Torsdag 20. juni: Toto - The Proclaimers - Manfred Mann's Earth Band - Lava
 Fredag 21. juni: Pretenders - Bigbang - Amund Maarud og Lucky Lips - Beth Hart - Lissie - Jan Eggum og Halvdan Sivertsen
 Lørdag 22. juli: Klovner i kamp - Dagny - Turbonegro - Lemaitre - Lisa Ekdahl - Kakkmaddafakka - Fagernes Yacht Club

2022 

 Fredag 10. juni og lørdag 11. juni: a-ha - Simple Minds - Todd Terje - Smith & Tell - Fay Wildhagen - Pogo Pops - Bjørn Tomren - Darling West - Three Souls
 Onsdag 15. juni: Cezinando - Timbuktu - Bjørn Tomren - Utlandet - OnklP - Gabrielle - The Cardigans - Skaar - Melissa Horn
 Torsdag 16. juni: Gipsy King - Sister Sledge - Bo Kaspers Orkester - Ingebjørg Bratland - Bjørn Tomren - Linnea Dale - Odd Nordstoga - Di Derre - Utlandet
 Fredag 17. juni: Pet Shop Boys - The September When - Jarle Bernhoft - Isak - Bjørn Tomren - d'Sound - Tora - Utlandet - Petra Marklund
 Lørdag 18. juni: Sigrid - Lars Vaular - Dadi Freyr - Fagernes Yacht Club - Team Me - Moyka - Bjørn Tomren - Datarock - Bigbang - Boy Pablo
 Humor OverOslo, tirsdag 14. juni: Morten Ramm, Martin Beyer Olsen, Lars Berrum, Else Kåss Furuseth, Einar Tørnquist, Vegard Tryggeseid, m.fl.

2023 

 Onsdag 14. juni: Highasakite - Chris Holsten - First Aid Kit - Matteson - Kristian Kristensen - Sophie Ellis-Bextor - Funk For Forest - AllSYNG
 Torsdag 15. juni: Madrugada - Hellbillies - Maria Mena - Stein Torleif Bjella - No. 4 - Ida Maria - Eagle-Eye Cherry - Hedvig Mollestad Trio - Louisiana Avenue - AllSYNG
 Fredag 16. juni: Anastacia - Van Morrison - CC Cowboys - deLillos - Sirkus Eliassen - Nik Kershaw - Ricochets - Fagernes Yacht Club - Louisiana Avenue - AllSYNG
 Lørdag 17. juni: Sondre Justad - Sugababes - Lemaitre - Kjartan Lauritzen - Emma Steinbakken - Ylvis - TØFL - Ka2 - Fagernes Yacht Club - Bård Berg - AllSYNG

Eksterne lenker 

 Offisielt nettsted

Musikkfestivaler i Oslo
Repeterende arrangementer etablert i 2011